मिस्टर टि.आर.ले पपेट भित्र्याउनु एउटा संयोग थियो या उनी पपेट साँच्चै मन पराउँथे त्यो रहस्यकै विषय थियो। टाढैबाट चन्द्रमाको आख्यान गर्ने क्षमता भएका व्यक्तिले जाबो पपेटमा समय किन खर्चिन्थे? हुनसक्छ पपेटको माध्यम बनाएर सामाजिक स्तरमा आफ्नो पहुँच बढाउन खोज्दैछन् उनी। या त अफिसको आन्तरिक भ्रमणमा निस्किएका बेला सहकर्मीहरूको लहैलहैमा आफू पनि लागेका हुन्। यी सबै अन्दाजका विषय भए। जे जसो भए पनि मिस्टर टि.आर.ले घरमा पपेट भित्र्याए।
